ખેડા જિલ્લાના ઠાસરા, મહુધા અને મહેમદાવાદ થઇને અમદાવાદને પાણી પુરૂ પાડતી શેઢી શાખામાં અવારનવાર ભંગાણ પડવાને કારણે વ્યાપક નુકશાન થતું હતું. જેથી આ કેનાલનું નવનીકરણ કરવાનો પ્રોજેકટ અમલમાં મૂક્યો હતો. જેથી અંદાજે ત્રણથી ચાર મહિના સુધી આ કેનાલનું નવનીકરણ કરવામાં આવ્યું હતું. પરંતુ આ કેનાલ બુધવારના દિવસે પ્રથમ વખત જ પાણી છોડવામાં આવતા કેનાલમાં વડથલથી ખાંડીવાવની વચ્ચે લાલુ વિસ્તારમાં મસ મોટુ ગાબડુ પડી ગયું હતું. આ ગાબડુ પડવાને કારણે ખેતરોમાં પાણી ફરી વળ્યા હતા. તેમજ જયાં નજર કરો ત્યા પાણી જ પાણી જોવા મળ્યા હતા. કરોડો રૂપિયાના ખર્ચે આ કેનાલોનું નવીનિકરણ કરવામાં આવ્યું છે. પરંતુ આ કેનાલમાં ભંગાણ પડવાને કારણે હવે, આ કામગીરીને લઇને પણ અનેક પ્રશ્નો ઉભા થયા છે. સાથે સાથે સ્થાનિક ખેડૂતોમાં પણ આ બાબતને લઇને અનેક સવાલો ઉભા કર્યા છે. જેને લઇને ખેડૂતોમાં રોષ છે.